
Mga Kondisyon sa Kasai 

1. Ang pagsang-ayon ng lalake at babae 

Hindi matatanggap na pilitin ang lalaki na mag- 
aasawa sa hindi niya gusto at hindi rin matatanggap na 
pilitin ang isang babae na mag-asawa sa hindi niya 
gusto. Ipinagbawal ng Islam na ipaasawa ang isang 
babae kung walang pagsang-ayon niya. Kaya kapag 
tumanggi siyang ipaasawa sa isang lalaki, hindi 
pinahihintulutan ang sinuman, kahit na ang ama niya, na 
siya ay pilitin. 

2. Ang wali* 

Hindi matatanggap ang kasal kapag wala ang wali ng 
babae ayon sa sinabi ng Propeta (SAS): "Hindi 
matatanggap ang kasal kapag walang wali." Kaya 
kung sakaling kusang nag-asawa ang babae, ang kasal 
niya ay walang saysay — daluhan man niya ang kasal o 
magtalaga man siya ng isang taong dadalo para sa 
kanya. Ang wali ay kailangang nasa wastong gulang 
(15 taong gulang o higit pa), may wasto at sapat na 
pag-iisip, at isang lalaking kabilang sa mga lalaking 
kamag-anakan ng babae. Ang maaaring maging mga 
wali ng babae ay ang mga sumusunod alinsunod sa 
pagkakasunod kung sino ang lalong karapat-dapat sa 
kanila: ang ama, ang taong pinagbilinan ng ama na 
maging wali ng kanyang anak na 


*Ang wall ay ang kumakatawan sa babae na maaaring kanyang ama o malapit na 
kamag-ariok o tumatayong magulanp 

babae, ang lolo sa ama, ang lolo sa tuhod saka ang ama 
ng lolo sa tuhod pataas, ang kanyang anak na lalaki, 
ang mga anak na lalaki ng kanyang mga anak na lalaki 
at saka ang mga lalaking kaapu-apuhan ng mga ito, ang 
kanyang lalaki sa ama, ang mga anak na lalaki ng mga 
kapatid na kapatid na lalaki sa ama't ina, ang kanyang 
kapatid na lalaki sa ama't ina, ang mga anak na lalaki 
ng mga kapatid na lalaki sa ama, ang tiyuhing kapatid 
sa ama't ina ng ama, ang tiyuhing kapatid sa ama ng 
ama, at ang kanilang mga anak na lalaki. Ang pipiliin sa 
mga ito ay ang lalong malapit niyang mga kamag-anak. 

Kailangang humingin muna ng kapahintulutan ang 
wall sa babae bago niya ito ipaasawa. Ang dahilan kung 
bakit kailangang may wali ang isang babae ay upang 
hadlangang gawing dahilan ang kasal para gumawa ng 
pangangalunya* sapagkat magagawa ng isang lalaking 
may balak mangalunya na sabihin sa babae na: "ipakasal 
mo ang iyong sarili sa akin." at mapasang-ayon ang 
babae na magpakasal sa kanya nang walang wali. At 
ang kasal na ilegal na ito ay maaari pang saksihan ng 
dalawa sa kanyang kaibigan o ng ibang tao para 
magmukhang legal. 

Hindi maaaring maging wali ng isang babaeng 
Muslim ang lalaking hindi Muslim kahit ama pa niya ito 
o isang malapit na kamag-anak. Hangga't maaari, ang 
wall ng 


* Ang pangangalunya sa Islam ay ang pagtatalik ng lalaki at babaeng hindi kasal sa 
isa*t isa. Ang kasal na wala ang wali ng babae ay huwad at hindi tunay na kasal kaya 
ang kanilang pagtatalik ay itinuturing na pangangalunya. 

babaeng Muslim o naging Muslim ay ang lalaki niyang 
kamag-anak na nabanggit sa itaas. Kung wala ni isa 
mang Muslim sa mga ito, ang isang hukom na Muslim - 
- sa hukuman ng pamahalaan o ng Sharee ah — o ang 
isang institusyong pang-Islam ang siyang tatayong wali 
ng babaeng ito. 

3. Ang dalawang lalaking saksi 

Kailangang saksihan ng mga lalaking Muslim na 
makatarungan, dalawa o higit pa, ang pagdaraos ng 
kasal. Kailangang ang mga saksing ito ay mga taong 
mapagkakatiwalaan at umiiwas sa mga kasalanang 
mortal gaya ng pangangalunya, pag-inom ng alak, at iba 
pang mga kasalanang mortal. 

4. Ang obligasyong magbigay ng mahr* 

Ang mainam sa mahr ay ang maliit na halaga at ang 
lalong maliit ay mas lalong mainam. Ang mahr ay 
tinatawag ding sadaq. Itinatagubiling banggitin ang 
halaga o uri ng mahr sa pagdaraos ng kasal at ibigay 
kaagad sa sandaling iyon. Maaari ring ibigay ang mahr 
o ang nalalabing bahagi nito sa napagkasunduang 
panahon matapos na mairaos ang kasal. Kung sakaling 
diniborsiyo ng lalaki ang kanyang maybahay bago may 
namagitang pagtatalik sa kanila, kukunin ng babae ang 
kalahati ng mahr. At kung sakali 


*Ang mahr ay ang tinatawag sa Tagalogna dote o bigay-kaya. Ito ay ibinibigayng 
lalaki sa babaeng kanyang mapangangasawa at hindi para sa magulang o kamag- 
anak ng babae. 

namang namatay ang lalaki bago may namagitang 
pagtatalik .sa kanya at sa babae matapos mairaos ang 
kasal, may karapatan ang babae na magmana sa lalaking 
ito at ang buong mahr ay mapupunta sa kanya. 

Ang Paraan ng Pagkakasal 

Ang kasal sa Islam ay magaganap matapos na 
magkasundo ang lalaki at ang wali ng babae sa 
kondisyong sasang-ayon din ang babae. Lalong mainam 
kung gaganapin ang kasal sa ganitong paraan: 

1. Ang paghiling ng lalaki sa wali ng babae na ito ay 
ipaasawa sa kanya 

2. Ang pagsang-ayon naman ng wali ng babae sa 
kahilingang ito 

3. Ang pagtanggap ng lalaki na aasawahin niya ang 
babae. 

Sa pagdaos ng kasal, kailangang ito ay daluhan ng 
hindi bababa sa dalawang saksing lalaki. Matapos nito, 
ang lalaki't babae ay naging mag-asawa na sa mata ng 
batas ng Islam. (Ipinahihintulot na kumuha ang lalaki ng 
isang tao (lalaki) upang kumatawan sa kanya.) 

Ang pagkuha ng marriage license ay para lamang 
upang kilalanin ng pamahalaan na ang kasal ay legal at 
tunay. 

Ang Hang Resulta ng Pag-aasawa 

1. Ang Pagsusustento 

Tungkulin ng asawang sustentuhan sa pagkain, 
pananamit, at tirahan ang kanyang maybahay, ayon sa 
kanyang kakayahang financial. Kaya kung 
nagmamaramot ang lalaki sa pagsusustento sa kanyang 
maybahay, siya ay nagkakasala at may karapatang 
kumuha ang kanyang maybahay ng sapat na halagang 
pantustos sa pangangailangan nito buhat sa kanyang 
ari-arian o salapi o hindi kaya'y mangutang at ang 
asawa ang siyang pagbabayarin. Tungkulin din ng 
lalaking gumastos para sa handa para sa mga 
inanyayahang dumalo sa kasalan. Ang paghahanda ay 
itinatagubiling gawin sapagkat ginawa itongPropeta 
(SAS) at ipinag-utos niyang gawin ito. 

2. Ang Pagmamana. 

Kapag nakasal nang tunay ang lalaki't babae, 
magkakaroon ng karapatan ang bawat isa sa kanila na 
magmana kapag namatay ang alin man sa kanila ayon sa 
sinabi ni Allah: "May karapatan kayo sa kalahati ng 
mga naiwan (na ari-arian) ng inyong mga maybahay 
kung wala silang anak; subalit kung may naiwan 
silang anak, mapupunta sa inyo ang ika-apat na 
bahagi ng naiwan nila matapos ikaltas ang isang 
pamanang kanilang isinaad sa huling habilin o ang 
pambayad ng utang. At may karapatan sila (mga 
maybahay) sa ika-apat na bahagi ng mga naiwan (na 
ari-arian) ninyo kung wala kayong anak; subalit 

hung may naiwan kayong anak, mapupunta sa 
kanila ang ika-waJong bahagi ng naiwan ninyo 
matapos ikaltas ang isang pamanang inyong isinaad 
sa huling habilin o ang pambayad ng utang... " 
(4:12) Kaya nagtalik man sila o hindi, nagsama man sila 
o hindi; magmamana pa rin sila sa isa't isa. 

Mg a Tagubilin at Kagandahang Asal 
Para sa Mag-asawa 

1. Itinatagubiling ipagbigay alam ang kasal (sa 
pamamagitan ng pagdaraos ng handaan pagkatapos ng 
kasal). Itinatagubilin ding ipanalangin ang bagong kasal 
at sabihin sa lalaki o sa babae. "Pagpalain ka ni Allah at 
nawa'y pagsamahin niya kayo sa ginhawa." 

2. Itinatagubilin sa mag-asawa na sabihin ang 
panalanging ito sa tuwing bago magtatalik: 
"allahumma jannibnash shaytana wa jannibish 
shaytana ma razaqna." (Ang kahulugan nito sa 
Tagalog ay: "O Allah, ilayo Mo po si Satanas sa amin 
at ilayo mo pa siya sa anak na ipagkakaloob Mo sa 
amin." 

3. Kasuklam-suklam para sa mag-asawa na ipagsabi nila 
ang mga bagay-bagay tungkol sa kanilang pagtatalik. 

4. Ipinagbabawal ( haram ) sa lalaki na makipagtalik sa 
kanyang maybahay kung ito ay may regia o nifas at 
hanggang hindi ito nakakapaligo matapos magkaroon 
ng regia o nifas. 

5. Ipinagbabawal na makipagtalik sa butas ng puwit ng 
babae sapagkat ito ay isa sa mga kasalanang mortal na 
ipinagbabawal ni Allah. 

6. Hindi pinahihintulutang gumamit ng contraception 
ang babae kung walang kapahintulutan ng kanyang 
asawa, kung makasasama sa kanya, at kung hindi 
naman talagang kailangan. Hindi rin maaaring gamitin 
ang withdrawal method* kung walang kapahintulutan 
ng maybahay at kung hindi naman talagang kailangan. 

Ang mga Katangian ng Maybahay 

Ang pag-aasawa ay may dalawang layunin: para sa 
ikasisiya ng mag-asawa at para sa pagbuo ng mabuting 
pamilya at malusog na lipunan. Alinsunod dito, ang 
babaeng nararapat asawahin ay ang babaeng 
makatutugon sa dalawang layuning ito. Ang babaeng 
ito ay nagtataglay ng panlabas at panloob na 
kagandahan. Ang kagandahang panlabas ay ang 
kagandahan ng anyo. Ang kagandahang panloob naman 
ay ang kagandahan ng pagsunod niya sa kanyang 
pananampalataya at ang kagandahan ng kanyang asal. 
Kung makapag-aasawa ng ganitong babae na 
nagtataglay ng kagandahang panlabas at kagandahang 
panloob, ito ang tunay na kaganapan at kaligayahang 


*Ang withdrawal o withdrawal method ay isang pamamaraan ng pag-iwas na 
magbuntis ang babae. Isinasagawa ito sa pamamagitan ng paghugot ng ari ng lalaki 
kapag pakiramdam niyang malapit nang pumulandit ang kanyang punlay o semen 
para palabasin sa labas ng sinapupunan ng babae. 

kaloob ni Allah. Dapat ding maging masigasig ang 
babae sa pagpili ng mabuting lalaki at may takot sa 
Diyos. 

Ang mga Babaeng Bawal Maging 
Asawa ng Isang Lalaki 

May dalawang klase ng mga babaeng bawal maging 
asawa ng lalaki. ang mga babaeng ipinagbawal 
magpakailan man na maging asawa at ang mga babaeng 
ipinagbawal pansamantala na maging asawa. 

I. May tatlong uri ang mga babaeng bawal 
maging asawa ng isang lalaki magpakailan man: 

1. Ang mga babaeng ipinagbawal maging asawa ng 
isang lalaki magpakailan man dahil sa dugo (mga 
kamag-anak sa dugo). Sila ay pito at binanggit ni 
Allah sa Qur'an: "Ipinagbawal sa inyo na asawahin 
ang inyong mga ina, ang inyong mga anak na babae, 
ang inyong mga kapatid na babae, ang inyong mga 
tiyahin sa ama, ang inyong mga tiyahin sa ina, ang 
mga anak na babae ng inyong kapatid na lalaki, ang 
mga anak na babae ng inyong kapatid na babae ..." 
(4:23) 

A. Kabilang sa "mga ina" ang nanay at ang mga lola 
sa ama't ina. 

B. Kabilang sa "mga anaA na babae" ang mga anak 
na babae, ang mga anak na babae ng anak na lalaki, ang 
mga anak na babae ng anak na babae, at ang mga 
babaeng kaapu-apuhan nila. 

C. Kabilang sa "mga kapatid na babae" ang mga 
kapatid na babae sa ama't ina, ang mga kapatid na 
babae sa ama, at ang mga kapatid na babae sa ina. 

D. Kabilang sa "mga tiyahin sa ama" ang mga tiyahin 
sa ama, ang mga tiyahin sa ama ng kanyang ama, ang 
mga tiyahin sa ama ng kanyang mga lolo, ang mga 
tiyahin sa ama ng kanyang ina, at ang mga tiyahin sa 
ama ng kanyang mga lola. 

E. Kabilang sa "mga tiyahin sa ina" ang mga tiyahin 
sa ina, ang mga tiyahin sa ina ng kanyang ama, ang mga 
tiyahin sa ina ng kanyang mga lolo, ang mga tiyahin sa 
ina ng kanyang ina, at ang mga tiyahin sa ina ng 
kanyang mga lola. 

F. Kabilang sa "mga anak na babae ng kapatid na 
lalaki" ang mga anak na babae ng kanyang kapatid na 
lalaki sa ama't ina, ang mga anak na babae ng kapatid 
na lalaki sa ama, ang mga anak na babae ng kapatid na 

lalaki sa ina, at ang mga babaeng kaapu-apuhan ng 
kanilang mga anak na lalaki't babae. 

G. Kabilang sa "mga anak na babae ng kapatid na 
babae" ang mga anak na babae ng kapatid na babae sa 
ama't ina, ang mga anak na babae ng kapatid na babae 
sa ama, ang mga anak na babae ng kapatid sa ina at ang 
mga babaeng kaapu-apuhan ng kanilang mga anak na 
lalaki't babae. 

2. Ang mga babaeng ipinagbawal maging asawa ng 
isang lalaki magpakailan man dahil sa gatas 
(kamag-anak sa gatas). 

Sila ay katulad ng mga babaeng ipinagbawal maging 
asawa ng isang lalaki magpakailan man dahil sa dugo 
(kamag-anak sa dugo). Ang sabi ng Propeta (SAS): 

"Ang kamag-anak sa gatas na ipinagbabawal 
asawahin ay katulad sa kamag-anak sa dugo na 
ipinagbabawal asawahin." 

Ur - 4 ? J-* L - 4 ■••)) & 1 ^ 


Subalit may mga kondisyon bago magkaroon ng mga 
kamag-anak sa gatas ang isang tao. Ang mga 
kondisyong ito ay ang mga sumusunod: 

A. Kinakailangang sumuso ang isang sanggol (babae 
man o lalaki) nang limang beses o higit pa sa isang 
babaeng hindi nito ina. Kaya kung sakaling sumuso 
nang apat na beses lamang o mababa pa ang isang 

sanggol, ang babaeng sinusuhan ay hindi magiging ina 
nito sa gatas. 

B. Kinakailangang ang pagpapasuso ay bago 
magdalawang taon ang sanggol. Ang ibig sabihin nito'y 
kinakailangang ang limang pagpapasuso ay bago 
magdalawang taon ang sanggol. Kaya kung ang limang 
beses na pagpapasuso ay pagkatapos magdalawang 
taong gulang ang bata o ang limang pagpapasuso ay 
sinimulan bago magdalawang taon at natapos matapos 
magdalawang taon, ang babaeng nagpasuso ay hindi 
magiging ina nito sa gatas. 

Kaya kapag ang isang sanggol ay sumuso nang 
limang beses o higit pa bago siya nagdalawang taong 
gulang, ang babaeng nagpasuso sa kanya ay magiging 
ina niya; ang asawa ng babae ay magiging ama niya; ang 
mga anak nila ay magiging kapatid niya; ang mga anak 
ng asawa ng babae sa ibang babae ay magiging kapatid 
din niya. Sa puntong ito, dapat malaman na ang mga 
kamag-anak sa dugo ng batang pinasuso, maliban sa 
mga magiging anak ng batang ito, ay walang kaugnayan 
sa mga naging kamag-anak nito sa gatas. 

3. Ang mga Babaeng Bawal Maging Asawa Dahil 
Naging mga Asawa ng mga Malapit na Kamag- 
anak 

A. Ang mga maybahay ng mga tatay at mga lolo. 
Kapag nakasal ang isang lalaki sa isang babae, kahit na 
hindi siya nakipagtalik dito, ang babaeng ito ay bawal 
nang maging asawa ng kanyang mga anak na lalaki, ng 

mga anak na lalaki ng kanyang mga anak na lalaki't 
babae, at ng mga kaapu-apuhang lalaki nila. 

B. Ang mga maybahay ng mga anak. Kapag nakasal 
ang lalaki sa isang babae, kahit na hindi siya 
nakipagtalik dito, ang babaeng ito ay bawal nang 
maging asawa ng kanyang ama, ng kanyang mga lolo sa 
ama o sa ina, at ng kanyang mga kanunununuan. 

C. Ang ina at mga lola sa ama o sa ina ng kanyang 
maybahay. Kapag nakasal ang isang lalaki sa isang 
babae, kahit na hindi siya nakipagtalik dito, ang ina at 
ang mga lola ng babaeng ito ay bawal nang maging 
asawa niya. 

D. Ang mga anak na babae at ang mga apong babae ng 
anak na lalaki't babae ng maybahay. Kapag nakasal ang 
isang lalaki sa isang babae at nakipagtalik siya rito, ang 
mga anak na babae at mga apong babae nito sa anak na 
lalaki't babae, at mga kaapu-apuhang babae ng kanilang 
mga anak na lalaki't babae ay bawal nang maging asawa 
ng lalaking ito kahit na ang mga babaeng ito ay mga 
anak o inapo sa naunang asawa ng babaeng ito o sa 
naging asawa nito nang sila ay nagkahiwalay. Subalit 
kung nang nagkahiwalay sila nito ay walang pagtatalik 
na nangyari sa kanila, ang mga anak na babae, mga 
apong babae, at mga kaapu-apuhang babae ng babaeng 
ito ay hindi bawal maging asawa ng lalaking ito. 

II. Ang mga babaeng pansamantalang 
ipinagbawal na maging asawa 

A. Ang kapatid na babae at tiyahin sa ama o sa ina ng 
maybahay hanggang hindi sila ipinaghiwalay ng 
kamatayan o diborsiyo at natapos ang iddah nito. 

B. Kapag ang babae ay nasa sandali ng iddah, 
pinagbabawalan ang sino mang lalaki na siya ay 
asawahin o mag-alok ng kasal sa kanya hanggang hindi 
natatapos ang iddah niya. 

C. Ang babaeng nagsasagawa ng hajj o umrah. Hindi 
maaaring magpakasal sa kanya at hindi rin maaaring 
mag-alok ng kasal ang sinuman hanggang hindi niya 
natatapos ang pagsasagawa ng hajj o umrah. 

Ang Diborsiyo 

Kung tutuusin ang diborsiyo sa Islam ay isang 
kasuklam-suklam na bagay at ayon sa Hadith: "Sa 

lahat ng ipinahintulot ang diborsiyo ang kasuklam- 
suklam kay Allah." 

((. I J] JtAJ-l )) J ijj 

Subalit yaman din lamang na kung magkaminsan ang 
diborsiyo ay hindi maiiwasan bunga na rin ng 
kapinsalaang naidudulot sa babae sa pananatili niya sa 
piling ng lalaki o bunga na rin ng kapinsalaang dulot ng 
babae sa lalake o kung maging ano pa man ang layunin 
o dahilan, isang malaking kagandahang loob buhat kay 
Allah na Kanyang ipinahintulot ang diborsiyo sa 

Kanyang mga lingkod. Kaya kung kinasusuklaman ng 
lalaki ang kanyang maybahay at hindi na niya matiis na 
makapiling ito, walang masama kung diborsiyuhin niya 
ito subalit kailangang isaalang-alang niya ang mga 
sumusunod: 

1. Na hindi niya didiborsiyuhin ang kanyang maybahay 
habang ito'y may regia. Kapag diniborsiyo niya habang 
ito ay may regia, sinuway niya si Allah at ang Sugo 
(SAS) at nakagawa siya ng isang ipinagbabawal. Kaya 
sa sandaling iyon, kinakailangang balikan niya ang 
kanyang maybahay at panatilihin ito sa kanyang piling 
hanggang sa matapos ang regia nito at saka niya 
diborsiyuhin ito kung nais niya. Ngunit mas mainam na 
hayaan niya muna itong magregla sa ikalawang 
pagkakataon at kapag natapos na ang regia nito ay nasa 
kanya na kung pananatilihin niya ito sa kanyang piling o 
diborsiyuhin ito kung nais niya rin, at 

2. Na hindi niya didiborsiyuhin ang kanyang maybahay 
sa panahong ito ay wala ngang regia ngunit 
nakipagtalik naman siya rito sa panahon ding ito 
hanggang hindi niya natitiyak na ito'y nagdadalang-tao 
o hanggang sa ito ay hindi nagkaroon muli ng regia at 
saka natapos ang reglang ito. 

Ang Hang Resulta ng Diborsiyo 

Yaman din lamang na ang diborsiyo ay ang 
pakikipaghiwalay sa maybahay, ito ang ilan sa mga 
patakarang susundin bunga ng diborsiyong ito: 

1. Tungkulin ng babaeng magsagawa ng iddah kung 
nagtalik man sila ng lalaki o nagsama nang walang 
pagtatalik. Subalit kung nang diborsiyuhin ang babae ng 
kanyang asawa ay nang bago may namagitang 
pagtatalik sa kanilang mag-asawa o nagsama nang 
walang pagtatalik, hindi na kailangang magsagawa ng 
iddah ang babae. Ang iddah ay ang panahon na hindi 
maaaring mag-asawa ang isang babaeng diniborsiyo o 
namatayan ng asawa. Ang iddah ng babaeng 
diniborsiyo ng kanyang asawa ay tatlong pagreregla 
kung nireregla pa ang babae at tatlong buwankung 
hindi na nireregla o hindi pa nireregla ang babae. Ang 
iddah ng babaeng namatayan ay apat na buwan at 
sampung araw. Ngunit kapag ang babae ay diniborsiyo 
o namatayan ng asawa habang siya ay nagdadalang- 
tao, ang kanyang iddah ay natatapos pagkasilang niya 
ng sanggol. Ang dahilan kung bakit may iddah ay 
upang mabigyang pagkakataon ang mag-asawa na 
makapagbalikan at upang matiyak din kung buntis ang 
babae o hindi. 

2. Bawal sa isang lalaki na muling asawahin ang dati 
niyang maybahay kung ito ay diniborsiyo na niya ng 
tatlong beses. Ang ibig sabihin nito'y kapag diniborsiyo 
niya ang babae sa unang pagkakataon at saka binalikan 
ito sa panahon ng iddah o pinangasawa niya ito 
pagkatapos ng iddah at pagkatapos ay diniborsiyo na 
naman niya ito sa ikalawang pagkakataon at saka 
binalikan sa panahon ng iddah o pinangasawa niya ito 
pagkatapos ng iddah at pagkatapos ay diniborsiyo na 

naman niya ito sa ikatlong pagkakataon. Pagkatapos ng 
ikatlong diborsiyo ay hindi na niya muli pang maaasawa 
ang dati niyang maybahay hanggang hindi ito 
diniborsiyo ng ibang lalaking nagpakasal dito nang 
tunay na kasal at nakipagtalik dito. Ang pagbabawal ni 
Allah na muling mapangasawa ng lalaki ang dati niyang 
maybahay na diniborsiyo niya nang tatlong beses ay 
bilang habag sa mga babaeng inaabuso ng kanilang mga 
asawa. 

Ang Khula' 

Ang khula’ ay ang paghingi ng diborsiyo ng 
babaeng umayaw sa kanyang asawa sa pamamagitan ng 
pagbigay rito ng kabayaran upang ito ay sumang-ayon. 
Kung ang asawa ang siyang umayaw at gusto niyang 
hiwalayan ang kanyang maybahay, wala siyang 
karapatan na tumanggap ng anumang halaga buhat sa 
babae. Kailangang pagtiisan o diborsiyuhin na lamang 
niya ang kanyang maybahay. Hindi dapat na humingi ng 
khula’ ang isang babae maliban na lamang kung siya ay 
nagdurusa sa piling ng kanyang asawa at hindi na niya 
matiis na manatili pa sa piling nito. Hindi naman 
pinahihintulutan ang lalaki na sadyang pagdusahin ang 
kanyang maybahay nang sa gayon ay humiling ito ng 
khula’. (Kapag naganap ang khula’,) makabubuting 
hindi kukuha ang lalaki sa babae ng halagang higit pa sa 
halaga ng ibinigay niyang mahr dito. 

Ang Khiyar 

Ang khiyar ay ang karapatan ng mag-asawa na 
panatilihin ang kanilang kasal o pawalang-bisa ito 
kapag may lumitaw na isang kadahilanan buhat sa 
maraming kadahilanan. Halimbawa'y kinakitaan ng 
asawa ang kanyang maybahay o kinakitaan ng 
maybahay ang kanyang asawa ng karamdaman o 
kapinsalaan sa katawan na hindi nilinaw sa lalaki o sa 
babae habang idinadaos ang kasal, kapag nagkaganito, 
ang una ay may karapatang magpasya kung 
pananatilihin ang kasal o pawalang-bisa ito. Naririto pa 
ang ilang mga halimbawa: 

1. Kung kapwa sila baliw o dinapuan ng karamdaman 
na siyang dahilan kung bakit hindi matamo nang 
lubusan ng isa sa kanila ang karapatan niya bilang 
asawa o maybahay. Ang hindi ialiw o ang walang 
karamdaman ay may karapatang humiling na pawalang- 
bisa ang kasal. Kung ito ay naganap bago nagkaroon ng 
pagtatalik, may karapatan ang lalaking bawiin ang mahr 
na ibinigay niya sa babae. Kung ito ay nangyari matapos 
magkaroon ng pagtatalik, hindi na mababawi ang mahr. 
Ayon naman sa ibang pantas ng Islam, babawiin ng 
lalaki ang katumbas na halaga ng mahr sa taong 
nakaaalam sa kasiraan ng babae ngunit ang tao pang ito 
ang siyang nanlinlang sa kanya. 

2. Ang kawalang-kakayahan ng lalaki na magbayad ng 
mahr. May karapatan ang babaeng humiling na 
pawalang-bisa ang kasal kung bago nagkaroon ng 
pagtatalik sa pagitan nila ng lalaki. Subalit kung may 

namagitan nang pagtatalik sa kanilang dalawa, wala na 
siyang karapatang hilingin iyon. (Maaari siyang 
humiling ng khula' kung nais pa rin niyang 
makipaghiwalay sa kanyang asawa dahil nabigo itong 
magbigay ng mahar.) 

3. Ang kawalang-kakayahang sumustento para sa 
pangangailangan. Kung nawalan ng kakayahan ang 
isang lalaki na sumustento sa pangangailangan ng 
kanyang maybahay, ang kanyang maybahay ay 
maghihintay ng ilang panahon hanggang kaya nito at 
pagkatapos nito ay may karapatan na ang maybahay na 
humiling na pawalang-bisa ang kasal sa pamamagitan 
ng hukuman 

4. Kapag nawala ang asawa at hindi malaman ang 
kanyang kinaroroonan at hindi siya nag-iwan ng 
pangsustento sa pangangailangan ng kanyang maybahay 
ni nagbilin sa isang tao upang ito ang sumustento sa 
pangangailangan ng kanyang maybahay (habang wala 
siya) at wala ring sinumang gumugugol para sa kanyang 
maybahay at wala rin itong maipanggugugol para sa 
sarili na masisingil naman nito sa kanya (sa pagbalik 
niya), kapag ganito ang kalagayan ay maaari nang 
humiling ang babae na pawalang-bisa ang kasal sa 
pamamagitan ng hukom ng Shari 'ah Court. 

Ang Pag-aasawd ng Hindi Muslim 

Ipinagbabawal ( haram ) para sa lalaking Muslim na 
mag-asawa ng isang babaeng hindi Muslim na hindi rin 

Kristiyano o Hudyo. Hindi rin pinahihintulutan ang 
isang babaeng Muslim na mag-asawa ng isang lalaking 
hindi Muslim maging ito man ay isang Kristiyano o 
Hudyo o maging ano pa man ang pananampalatayang 
kinaaaniban nito. 

Hindi ipinahihintulot sa isang babae na naging 
Muslim na makipagtalik sa kanyang asawang hindi 
Muslim. Narito ang ilang mga patakaran hinggil sa 
kasal ng mga hindi Muslim: 

1. Kung ang mag-asawa ay sabay na pumasok sa Islam, 
ang kanilang kasal ay tanggap maging iyon man ay 
kasal sa simbahan o sa huwes hangga't walang hadlang 
— na alinspnod sa batas ng Islam — upang sila'y 
magsama. Halimbawa ng hadlang sa kanilang 
pagsasama ay kung ang babae ay ipinagbabawal na 
maging asawa ng lalaki; 

2. Kung pumasok sa Islam ang asawa ng isang babaeng 
Kristiyano o Hudyo, ang kanilang kasal ay tanggap 
maging iyon man ay kasal sa simbahan o huwes, 

3. Kung pumasok sa Islam ang isa sa mag-asawang 
kapwa hindi Kristiyano o Hudyo, nawalan na ng saysay 
ang kanilang kasal; 

4. Kung pumasok sa Islam ang maybahay ng lalaking 
hindi Muslim na hindi rin Kristiyano o Hudyo o maging 
ano pa man ang kinaaanibang relihiyon nito, nawalan na 
ng saysay ang kanilang kasal sapagkat ang babaeng 
Muslim o naging Muslim ay hindi ipinahihintulot na 
maging maybahay ng lalaking hindi Muslim; 

5. Kung pumasok sa Islam ang maybahay ng isang 
lalaking hindi Muslim matapos na may namagitang 
pagtatalik sa kanila, magsasagawa ng iddah ang babae 
at mapapagpasyahan ang kahihinatnan ng kanilang kasal 
pagkatapos ng iddah. Mawawalan ng saysay ang 
kanilang kasal kung hindi pumasok sa Islam ang lalaki 
pagkatapos ng iddah at may karapatan na ang babae na 
magpakasal sa kanino mang lalaking Muslim na naisin 
niya; ngunit kung nanaisin naman ng babae na hintaying 
pumasok sa Islam ang lalaki ay maaari rin. Kung 
pumasok naman sa Islam ang lalaki (bago natapos ang 
iddah ng babae), ang babae ay mananatiling maybahay 
niya at hindi na kailangang ng panibagong kasal; at 

6. Kung pumasok sa Islam ang lalaki at babaeng 
magka-//ve in o kahit ang lalaki lang sa dalawang ito, 
kailangan nilang magpakasal ng kasal ng Islam kung 
nais pa nilang magsama. Ang mga naging anak nila, 
bago pumasok sa Islam, ay ituturing na mga lehitimong 
anak. 

7. Kung tumalikod sa Islam ang maybahay bago may 
namagitang pagtatalik sa kanila, ang kanilang kasal ay 
wala nang saysay at wala siyang tatanggaping mahr, 
ngunit kung ang asawa ang siyang tumalikod sa Islam, 
mawawalan din ng saysay ang kanilang kasal at 
kailangan pang magbigay ang lalaki sa babae ng 
katumbas sa kalahati ng mahr na kanilang 
napagkasunduan. Kung muling manumbalik sa Islam 
ang isa man sa kanila, hindi na nila kailangan ang 

panibagong kasal kung walang namigitang diborsiyo sa 
kanilang dalawa. 

Ang Pag-aasawa ng Kristiyano o Hudyo 

Nang ipinahintulot ni Allah ang pag-aasawa, ang 
nilalayon Niya roon ay ang pabutihin ang kaasalan, 
linisin ang lipunan sa mga bisyo, pangalagaan ang 
moralidad, itatag ang isang dalisay na sistemang 
islamiko para sa lipunan, at palitawin ang isang 
sambayanang Muslim na sumasaksi na walang ibang 
Diyos kundi si Allah at si Muhammad ay Sugo ni Allah. 
Hindi maisasakatuparan ang mga mithiing ito kung 
hindi mapangangasawa ang isang matuwid na babaeng 
Muslim na relihiyosa, marangal, at nagtataglay ng 
mabuting kaasalan. Tungkol naman sa maaaring mga 
maging bunga at mga masamang maidudulot ng pag- 
aasawa ng isang lalaking Muslim sa babaeng Kristiyano 
o Hudyo, narito ang ating maikling paglalahad nito. 

1. Sa loob ng pamilya: Sa loob ng maliit na pamilya, 
kung ang asawa ay may malakas na personalidad, ito ay 
maaaring magkaroon ng impluwensiya sa kanyang 
maybahay. Ang pinakamalamang na palagay ay 

mahihikayat ang maybahay sa Islam ngunit maaari ring 
mangyari ang kabaligtaran. Sapagkat maaaring ang 
maybahay ay nangungunyapit sa kanyang 

pananampalataya at ginagawa ang inaakala niyang 
ipinahihintulot ng kanyang relihiyon gaya ng pag-inom 
ng alak, pagkain ng baboy, at paggawa ng bagay na 
ipinagbabawal ng Islam. Sa pamamagitan nito ay 

nawawasak at nasisira ang isang pamilyang Muslim at 
lalaki ang mga bata sa paraang salungat sa Islam. 
Maaari ring mas masahol pa rito ang mangyari kung 
sadyaing isama ng panatiko at nagmamatigas na 
maybahay ang kanyang mga anak sa asawang Muslim 
sa simbahan, ipakita sa kanila ang ang mga pagsambang 
Kristiyano, at pahalagahan naman nila iyon. Ang 
kinalakihan ay kinasasanayan. 

2. Ang mga epekto sa lipunang Muslim: Ang 

pagdami ng mga asawang Kristiyano sa loob ng 
lipunang Muslim ay isang mapanganib na bagay. Ang 
panganib nito ay dala ng panghihina ng sambayanang 
Muslim kaalinsabay ng pagtaas ng antas ng pamumuhay 
ng mga bansang Kristiyano. Ang mga babaeng ito sa 
ganitong kalagayan ay nagsisilbing mga sugo ng 
mapanganib na pananakop pangkaisipan sa loob ng 
sambayanang Muslim na magbubunga ng pagkasira at 
pagkawasak nito. Kabilang din sa panganib na kanilang 
dala ang mga ginagawa nilang kaugaliang Kristiyano na 
pinangungunahan ng paghahalubilo ng mga kalalakihan 
at mga kababaihan kalakip na rito ang mga halos hubad 
na mga kasuutan at mga gawaing salungat sa mga 
katuruan ng Islam. 

Bakit Kailangan ang Diborsiyo 

Ang Diborsiyo Bilang Solusyon 

Ang diborsyo sa Islam ay ginawa bilang panghuling 
solusyon upang wakasan ang mga alitan ng mag-asawa 

kapag naghari na ang mga di-pagkakasundo sa kanila, 
naging madalas na ang pag-aaway, nanlamig na sila sa 
isa't-isa, at nawala na ang pag-asang sila ay 
magkasundo anupa't nawalan na ng halaga at kabuluhan 
ang relasyon nila bilang mag-asawa. Kapag 
nagkagayon, ang diborsiyo ay magsisilbing 
maginhawang lunas para sa kanilang dalawa. Bagaman 
binigyan ng Islam ng pagkakataon ang bawat isa sa 
mag-asawa na maghiwalay, ito naman ang tagubilin ni 
Allah: "Magtalaga kayo ng isang tagahatol buhat sa 
pamilya ng lalaki at isang tagahatol buhat sa 
pamilya ng babae. Kung kapwa nila nais na muling 
magkasundo, pagkakasunduin silang dalawa ni 
Allah." 

Bago Mag-asawa at Pagpili ng Asawa 

Ipinag-uutos ng Islam sa mga nag-iisip na mag- 
asawa na gawin nila ang abot ng kanilang makakaya na 
gawing maligaya ang kanilang buhay. Hinihimuk silang 
pagbutihin ang pagpili ng mapapangasawa, na dapat ito 
ay isang mabuting babae at mapagmahal. Sisikapin din 
ng nagnanais na mag-asawa na tingnan ang babae nang 
sa gayon ay hindi sila manibago sa isa't isa. Hinihimok 
din ang magulang o tumatayong magulang ng babae na 
pilian siya ng isang lalaking tapat sa Islam, magandang 
makitungo at may mabuting ugali. Ang sabi ng Sugo 
(SAS): "Kapag nagsadya sa inyo ang isang lalaking 
ikinasisiya ninyo ang kanyang pagtupad ng 
kanyang tungkulin sa Islam (upang hingin ang 

kamay ng inyong anak na babae), ipaasawa ninyo 
(ang inyong anak) sa kanya. At kung hindi ninyo 
gagawin iyon, magkakaroon ng tukso sa lupa at 
malaking katiwalian." 

Hinihimok ng Islam ang mag-asawa na maging 
matiisin. Pinapaalaala ng Islam ang isang mahalagang 
bagay na ang pagkayamot sa maybahay ay hindi dapat 
ang siyang maging dahilan upang hiwalayan ng lalaki 
ang kanyang maybahay. Sa halip dapat pang palawakin 
ng isang Muslim ang kanyang pang-unawa nang sa 
gayon ay makapagtayo sila ng isang tahanang 
pinaghaharian ng habag. Wika nga ng Sugo (SAS): 
"Hindi dapat kasuklaman ng isang 
mananampalataya ang sumasampalatayang 
maybahay na sapagkat kung may kinayayamutan 
man siya sa ugali nito, masisiyahan naman siya sa 
iba (nitong ugali)." 

Ang Diborsiyo sa Kamay ng Lalaki 

Inilagay ng Islam ang diborsiyo sa kamay ng lalaki. 
Tama at angkop lamang ito dahil tungkulin niyang 
gumastos para sa kanyang maybahay at tahanan. Siya 
ang nagbibigay ng mahr at mga gastusin sa kasa kayal 
dahil dito, siya ang papasan ng kapinsalaan , financially 
and morally, kapag sinuong niya ang diborsiyo. Ang 
lalake ay karaniwang mas may malawak na pananaw sa 
maaaring kahihinatnan at mas mahinahon sa sandali ng 
galit at pagsiklab ng damdamin. Dahil dito, hindi niya 
pangangahasan ang diborsiyo liban na lamang kung 

nawalan na siya ng pag-asang maging maligaya sa piling 
ng kanyang maybahay at bagaman nalalaman niya ang 
idudulot na kapinsalaan ng diborsiyo at ang 
kinakailangang gastusin sa muli niyang pag-aasawa. 
Kung sakaling ilalagay ang diborsiyo sa kamay ng 
babae, guguho ang buhay ng mag-asawa at mawawasak 
ang pamilya. Ito ay dahilan sa ang babae ay may 
maselang damdamin, madaling mayamot, at madaling 
matangay ng galit anupa't mas mabilis siyang 
maghamon ng hiwalayan kaysa lalaki. Wala siyang 
gaanong sukat na ikababahala sapagkat wala namang 
kapinsalaang financial sa panig niya. Ang patakaran sa 
kasunduan ng pag-aasawa ay sasang-ayon ang lalaki at 
babae na sila ay maging mag-aswa at papayag ang 
babae na ang karapatan ng diborsiyo ay nasa lalaki 
alinsunod sa mga limitasyong itinakda ng Islam. Kaya 
kung isasagawa man ng lalaki ang karapatan niyang 
magdiborsiyo, isinasagawa niya lamang ang karapatang 
kaloob sa kanya ni Allah. 

Maaaring abusuhin ng isang lalaking Muslim ang 
paggamit ng karapatan sa diborsiyo anupa't isasagawa 
niya ito upang magpakaligaya lamang sa isang bagong 
babae. Subalit walang gumagawa ng ganito kundi ang 
taong may masamang kalooban at may mahinang 
pananampalataya. Kaya hindi makatuwirang hilinging 
pawalang bisa ang isang mabuting sistema dahil lamang 
sa ilang abang kaluluwa na inaabuso ang paggamit nito. 

Ang Karapatan ng Babaeng Humingi ng 
Diborsiyo 

Ang i'sang bababe ay hindi na napasasailalim sa awa 
ng lalaki na siyang nagmamay-ari ng karapatang 
magdiborsiyo dahil binuksan ng Islam ang mga pinto 
para mapasok niya ang maginhawang buhay. At para 
naman sa isang miserable at kapus-palad na babaeng 
may malupit at masamang asawa, binigyan naman siya 
ng karapatang humingi ng diborsiyo kapag naramdaman 
niyang mahirap nang magpatuloy ang kanilang buhay- 
mag-asawa at ikasisiya niyang hiwalayan ang kanyang 
asawa nang may pagsang-ayon nito at pagsang-ayon 
niya. Kailangang lamang magbigay ang babae sa lalaki 
ng kabayarang panumbas sa mga kapinsalaan sanhi ng 
diborsiyo. Ito ay sa pamamagitan ng khula (na atin 
nang nabanggit). Binuksan din sa kanya ang daang 
upang hilingin sa hukuman na magbaba ng hatol na 
naghihiwalay sa kanya at sa kanyang asawa kapag 
dumating na ang puntong hindi na niya matiis na 
mabuhay sa piling nito. 

Kinasusuklaman sa Islam ang Diborsiyo 

Kinasusuklaman ng Islam ang diborsiyo. Sabi nga ni 
Propeta Muhammad (SAS): "Inilagay ni Satanas ang 
kanyang trono sa ibabaw ng tubig at pagkatapos ay 
isinusugo niya ang kanyang mga kampon (para 
maghasik ng kasamaan sa mga tao). Gagawin 
niyang malapit sa kanya ang sinuman sa kanila na 
may malaking kapinsalaang nagawa. Kapag may 

dumating na isa sa mga kampon nito at ang 
sasabihin ay: 'Ganito at ganoon ang aking nagawa,' 
Ang sasabihin ni Satanas dito ay: 'Wala kang 
nagawa.' At kapag may dumating na isa pa sa mga 
kampon niya at ang sasabihin nito ay: 'Hindi ko 
siya (ang asawa) nilubayan hanggang hindi ko sila 
napaghiwalay ng kanyang maybahay.' Palalapitin 
ito ni Satanas at yayakapin at sasabihing: 'Oo, ikaw 
nga.’ " Ipinatupad ng Sugo (SAS) ang diborsiyo hindi 
upang mag-anyayang paglaruan ang mga limitasyong 
itinakda ni Allah. Sabi nga niya (SAS): "Bakit kaya 
may mga taong pinaglalaruan ang mga limitasyong 
itinakda ni Allah anupa't ang sinasabi ng isa sa 
kanila (sa kanyang maybahay): 'Hiniwalayan na 
kita.' Pagkatapos nito ay binalikan niya at saka 
muling hiniwalayan.'" 

Ang Polygyny* 

Ang Polygyny sa mga Sinaunang Kabihasnan 

Ang polygyny ay lumitaw na halos kasabay ng 
sangkatauhan. Umiiral na ito noon sa mga sinaunang 
batas at mga sinaunang lipunan ng tao anupa't ginagawa 
rin ito ng mga Hudyo at Kristiyano na tulad ng mga 
Griego, Chino, taga-Babilonia, taga-Assyria, taga-India 
at pati na rin ang 


*Ang Polygyny ay salitang Ingles na ang kahulugan ay ang pagkakaroon ng isang 
lalaki ng higjt sa isang mavbahav. 

mga Arabe bago pa man isinilang ang huling Propeta ng 
Islam na si Muhammad (SAS). May dalawang 
katangian ang polygyny noong unang panahon: walang 
limitasyon ang bilang ng asawa at napasasailalim ang 
babae sa inhustisya. Inalis ng Islam ang inhustisyang 
ginagawa noon sa babae at nilimitahan ang polygyny 
hanggang sa apat na maybahay. 

Ang Takot Kay Allah 

Ang takot kay Allah na siyang pinakadakilang 
ugnayang maaaring maibatay at maituwid ang buhay 
ang siyang pinagbabatayan ng Islam sa relasyon ng tao 
kay Allah. Naikintal sa isipan ng isang tunay na Muslim 
na siya ay nakikita at binabantayan ni Allah sa bawat 
sandali at ang kanyang mga gawa, masama man o 
mabuti, ay itinatala at sa araw ng pagkabuhay na muli 
siya ay gagantimpalaan ayon sa kanyang mga nagawa. 
Ang ganitong sistema ng edukasyon ay ang kahanga- 
hangang sistema na nalaman ng sangkatauhan. 

Ang babae sa kanyang tahanan, kapag nag-iisa at 
walang nagmamasid sa kanya, ay maaaring makagawa 
ng hindi mabuti kapag siya ay nakadama ng 
pangangailangang seksuwal habang wala ang kanyang 
asawa. Ngunit ang pag-alaala lamang kay Allah ay 
sapat na upang siya ay manginig sa takot at mangamba. 

Habang ginagampanan ng isang tunay na Muslim 
ang kanyang mga gawain at pinakikitunguhan ang mga 
taong nakapaligid sa kanya — kabilang na roon ang 
kanyang asawa o mga asawa -- at pinangangasiwaan 

ang kanyang pamamahay, nadarama niyang si Allah ay 
nagmamasid sa kanya. Kaya siya ay natatakot kapag 
inudyukan siya ng kanyang sarili na lumihis o lumayo sa 
landas ng katuwiran at lumabas sa timbangan ng 
katarungan. 

Ang Katarungan sa mga Asawa 

Nang ipinahintulot ng Islam ang polygyny, gumawa 
naman ito ng mahigpit na kondisyon. Ang kondisyong 
ito ay tungkol sa isyu ng katarungan sa mga asawa. 
Pinaaalalahanan ng Islam ang isang Muslim namag- 
isip-isip muna nang matagal bago maglakas-loob na 
pasukin ang polygyny. Ang sabi nga ni Allah sa banal na 
Qur'an: "Mag-asawa kayo ng mga babaeng 
kinalulugdan ninyo; dalawa o tatlo o apat Subalit 
kung kayo ay nangangamabang hindi magiging 
makatarungan, isa na lamang." Sa puntong ito ay 
susuriin ng isang Muslim ang kanyang isipan, emosyon, 
damdamin at saka ang bahaging finanacial. Tatanungin 
niya ang kanyang sarili kung kaya ba niyang gampanan 
ang hinihiling na katarungan alinsunod sa mga 
pagsusuring iyon. Kung nadarama niyang may kahinaan 
ang kanyang sarili, nararapat na ang silakbo ng init ng 
kanyang katawan ay hindi manaig sa kahinahunan ng 
isipan sapagkat ang init ng katawan ay panandaliang 
kaligayahan lamang at ang pagiging di-makatarungan sa 
mga asawa ay kasalanang pananagutan sa kabilang 
buhay. 

Ang usapin ng katarungan ay isang masalimuot at 
mahirap pa isyu sapagkat maaaring manaig ang 
emosyon at ang isipan ay maging sunod-sunuran na 
lamang dito. Ang tao ay likas na mahina. Kaya sa 
puntong ito ay inilagay ng Islam ang makatotohanang 
limitasyon. 

Bagaman inoobliga ang isang Muslim na maging 
makatarungan kapag mayroon siyang higit sa isang 
asawa at ito ay ginawang kondisyon sa polygyny, hindi 
naman siya pananagutin sa mga bagay na hindi niya 
kayang kontrolin tulad halimbawa ng pagmamahal (sa 
isang asawa na mas matimbang kaysa iba) o ano mang 
may kaugnayan dito. Ngunit kaalinsabay nito, siya ay 
inoobligang maging mulat upang hindi matisod ang 
kanyang paa. 

Mga Bagay na Nagbubunsod sa Polygyny 

May mga pangangailangang nagbubunsod sa 
polygyny. At ang mga pangangailangang ito ay 
maaari ng personal tulad halimbawa ng isang lalaking 
may asawang baog o may karamdaman o matigas ang 
ulo o mahabang magregla o ang isang babae ay hindi 
sapat upang punan ang kanyang pangangailangang 
seksuwal. Maitatanong natin ano kaya ang mabuti sa 
maybahay na ito, ang siya'y manatili sa piling ng 
kanyang asawa at ito nama'y mag-asawa ng iba pa o 
hiwalayan na lamang siya? 

Ang polygyny ay maaari ring para sa kagalinagan ng 
isftt'ia ■’’" 'i h?i ; ~>hawa ng sobrang p:^dam 

mga babae na sanhi ng mga digmaang kumikitil sa 
maraming buhay ng mga lalake. Ang digmaang 
pandaigdigan ay nag-iwan ng 25 milyong balo sa 
Europa. Mas mainam kayang magpakasakit ang mga 
babaeng ito at mapilitang maghanap ng kanilang 
ikabubuhay at magpakahirap habang namumuhay nang 
miserable, nagdurusa at aba o mas mabuting maging 
ikalawa o ikatlong asawa ng mga lalaking 
mangangalaga sa kanila? 

Mayroon ding mga pangangailangan sa panig ng 
mga kababaihan mismo na nagbubunsod sa polygyny. 
Mapupuna na tuloy-tuloy ang paghihigit ng bilang ng 
mga babae sa bilang ng mga lalake sa maraming mga 
lipunan. Kaya sa pamamagitan ng pagtutuos ay 
matatanto nating upang mapangalagaan natin ang 
karanglan at kalinisan ng babae ang polygyny ay 
kailangan. 

Samantalang patuloy pa rin ang mga bansang 
kanluranin sa pagpula sa polygyny at pagtuya sa 
hakbang na ito ay gawing legal, may mga estadista at 
mga philosopher doon na ipinagbubunyi ang polygyny 
at nanawagang ipatupad ito upang malunasan ang 
pighati na dumapo sa babae at ang kadustaang sumapit 
sa kanya. Nalathala sa pahayagang "Lagos Weekly 
Record" mula sa panulat ng isang babaeng manunulat 
ang artikulong ito: 

"Dumarami na ang mga babaeng ligaw sa 
ating mga kabataang babae at lumaganap na ang 
kalamidad na ito ngunit kakaunti lamang ang mga 
tumutuklas sa mga kadahilanan nito. Bilang isang 
babae, nakikita ko ang aking sariling nakatingin sa 
mga kabataang babaeng yaon habang ang aking 
puso ay nadudurog sa lungkot at habag sa kanila. 

At ano ang mahihita ng mga kabataang ito sa 
aking lungkot, pighati, panaghoy, at hinagpis at 
kahit na makiramay man sa akin ang lahat ng mga 
tao?! Wala pa ring mapapala maliban na lamang 
kung kikilos upang pigilin ang karamuldumal na 
sitwasyong ito." 

Ang Polygyny at ang mga Pantas 

Anong galing ng isang pantas sapagkat nakita niya 
ang sakit at nagmungkahi ng lunas na siyang lubusang 
makapagpapagaling dito. Ang lunas, wika niya, ay 
"Pahintulutan ang lalaking mag-asawa ng higit sa isa. 
At sa pamamagitan nito ay maglalaho ang kalamidad at 
ang ating mga anak na babae ay magiging mga reyna ng 
tahanan." 

Ang sabi pa nga ng bantog na Alemang philosopher 
na si Schopenhauer sa kanyang aklat (Isang Kataga 
Tungkol sa Kababaihan): "Ang babaeng buhat sa mga 
bansang ipinahihintulot ang polygyny ay hindi 
nawawalan ng asawang kakalinga sa kanya samantalang 
ang mga babaeng may asawa dito sa atin (Alemanya) ay 
kakaunti at ang walang asawa ay hindi ~'.abilanrr. 

Makikita mong wala silang tagakalinga. May mga 
babaeng buhat sa mataas na antas ng lipunan na 
tumandang dalaga nang tuliro at nagdurusa. At may 
mga mahihinang nilalang buhat sa mababang antas ng 
lipunan na nagdaranas ng mga hirap at nagtitiis ng 
mabibigat na mga gawain. At baka magbili pa sila ng 
aliw at mamuhay nang miserable, nakalubog sa 
kahihiyan at kadustaan. Sa lungsod lamang ng London 
ay may walong libong mga kalapating mababa ang 
lipad. (Ito ay noong kapanahunan ni Schopenhauer 
(1788-1860) kaya papaano na lamang ngayon!!) 
Ibinuhos ang dugo ng kanilang karangalan sa altar 
bilang biktima ng sistemang nililitahan sa isa ang pag- 
aasawa at bunga na rin ng pagmamatigas ng babaeng 
taga-Europa at ang mga walang kabuluhang 
pinagsasabi nito." 

Ang Pagdami ng Babae 

Noong nilipol ng digmaan ang mga kabataan ng 
Alemanya na pinamumunuan noon ni Hitler, dala ng 
masidhing pangangailangan ay napag-isipan ni Hitler na 
gumawa ng hakbang na magpupuno sa teribleng 
kakulangan ng mga kalalakihan na yumanig sa buhay ng 
kanyang bansa anupa't wala na siyang mapagpipilian 
kundi ang gumawa ng batas na magpapahintulot sa 
polygyny. Nalathala sa pahayagang Al-Ahram (isang 
bantog na pahayagan sa Egipto) na may petsang 
Disyembre 13, 1960 na "May natuklasang 

dokumentong sulat-kamay ni Martin Burman na kanang 

kamay ni Hitler, na sinulat noong taong 1944. Ang sabi 
niya: 'Pinag-iisipan nang mabuti ni Hitler na 
pahintulutan ang lalakeng Aleman na mag-asawa nang 
legal ng dalawa upang magarantiyahan ang hinaharap 
ng lakas ng sambayanang Aleman.'" 

Napuna ng ilang mga taga-kanluran na ang pagiging 
mar ami ng mga babae at ang pananatili nilang walang 
asawa kaalinsabay ng pakikihalubilo nila sa mga lalake 
sa mga pinagtatrabahuhan ay isang malaking panganib 
na lumitaw ang mga resulta sa immoralidad at 
pagkalansag ng mag-anak na lumagananp sa mga 
bansang kanluranin. Ito ay nagsisilbing isang panganib 
na nagbabanta ng pagbagsak ng sibilisasyong iyon. Pati 
na ang babaeng taga-Europa, matapos na magtiis sa 
pagiging hampaslupa at pasanin ang hindi naaangkop sa 
kanyang kalikasan, ay nakatikim pa siya ng mga 
kapighatiang nagbunsod upang maging isa pa sa mga 
nananawagan sa polygyny. May demonstrasyong 
ginawa ang mga kababaihan sa Alemanya pagkatapos 
ng ikalawang digmaang pandaigdigan noong 1945. 
Hinilang ng mga kababaihang sa demonstrasyong ito na 
gumawa ng batas na magpapahintulot sa isang lalake na 
magkaroon ng maraming asawa nang sa gayon ay 
mapangalagaan ang babaeng Aleman sa prostitusyon. 

Ang Polygyny at ang babae 

Ang lipunan sa ngayon ay puno ng mga babaeng 
walang asawa na lumampas na ang edad sa edad ng 
pag-aasawa. Ang marami sa kanila ay nagdurusa at 

binabalot ng kalungkutan habang tumatakbo ang oras at 
walang lumalapit sa kanila upang hingin ang kanilang 
kamay. Bagaman may mga babaeng inuulit-ulit ang 
sinasabi ng ibang diumano'y kasamaan ng polygyny, sa 
kaibuturan ng kanilang puso ay pinananabikan nila ang 
pag-aasawa yamang ito ay isang mahigpit at likas na 
pangangailangan. May maraming babae na nag-aasam 
na magkaroon ng asawa kahit pa sila'y maging ikalawa 
o ikatlo o ikaapat na lamang upang matugunan ang 
kanilang likas na pangangailangang magkaroon ng anak 
at asawa. Natatakot silang mapag-iwanan ng panahon 
na hindi natutugunan ang gayong pangangailangan. 
Kung ating pag-iisipan lamang nang matagal ang bagay 
na ito, makikita natin ang peligrong maaaring ibunga ng 
pagdami ng babae at ng hindi nila pagkakaroon ng mga 
asawa. Ito ay isang peligrong walang nakaaalam kung 
gaano ito kalaki kundi si Allah lamang. Tunay ngang 
ang polygyny ang pinakamainam na paraan sa pagpawi 
nitong nakatatakot na peligro. Anong ganda ang sinabi 
ni Albahi Alkhuli sa kanyang aklat (Ang babae sa 
Tahanan at sa Lipunan): 

"Ang pagbaba ng bilang ng kalalakihan kung 
ihahambing sa bilang ng kababaihan ay magbubunga ng 
suliranin para sa mga kababaihang walang asawa. Kaya 
kung ang bawat lalaki ay magkakasya na lamang sa 
isang babae, ano ang gagawin sa mga natitirang babae? 
Maaari silang maghanapbuhay kung hindi sila kayang 
suportahan ng lipunan. Subalit sa panig ng mga 

kababaihan ang krisis ay hindi ang krisis lamang sa 
pagkain at inumin kundi krisis na sanhi ng pagkauhaw 
na dulot ng pangangailangang seksuwal na kalian man 
ay hindi maaaring ipagpawalang-bahala o tiisin!!" 

Ang mga Nagnanais Ipagbawal ang Polygyny 

Ang mga lalaki't babae sa atin na nananawagan sa 
pagbabawal ng polygyny ay nalalaman nang maigi ang 
kalagayang ito. Nalalaman nilang tinangka na ng 
Europa na lutasin ito sa pamamagitan ng pagwawalang- 
bahala sa pangangalunya at pagbibigay-luwag sa 
nagnanais mangalunya. Tinangka nilang lutasin ito sa 
pamamagitan ng pagkilala sa mga napulot na itinapong 
mga batang anak sa labas na siyamg pumupuno sa mga 
ospital at mga bahay-ampunan. Nalalaman nila ang 
lahat ng ito ngunit patuloy pa rin sila sa panawagan 
nilang ipagbawal ang polygyny. Wari bagang "Ang legal 
na pag-aasawa para sa kanila ay mas mahalay pa kaysa 
pangangalunya" at wari bagang ang lihitimong anak 
para sa kanila ay mababa ang karangalan kaysa batang 
napulot lamang sa lansangan. Sa puntong ito ay 
nagiging malinaw na para sa atin ang tunay na kulay ng 
kahihinatnang ibig nila para sa atin sa pamamagitan ng 
mga nakalalasong mga propagandang iyon." 

